Broompentafluoried is 'n chemiese verbinding met formule BrF5 van broom in sy oksidasietoestand +5 met fluoor. Die stof is 'n baie sterk oksidator en word as fluorineringsagens gebruik, byvoorbeeld om suurstof uit silikate vry te stel in die suurstofisotoopanalise. Dit word ook aangewend in die aandrywing van vuurpyle. Broompentafluoried kan uit broomtrifluoried en fluoor verkry word bokant 200 oC.: B r F 3 + F 2 → B r F 5 {\displaystyle BrF_{3}+F_{2}\to BrF_{5}} Sintese uit die elemente is onder hierdie omstandighede ook moontlik: B r 2 + 5 F 2 → 2 B r F 5 {\displaystyle Br_{2}+5F_{2}\to 2BrF_{5}} Die stof is uiters reaktief en reageer met glas, klei ensomeer. Die reaksie met droë glas is stadig. Kwartsglas word nouliks aangetas. Die verbinding self is tot 460 °C termies stabiel Dit ontplof wanneer dit met water in aanraking kom en vorm suurstof en waterstoffluoried. Dit reageer heftig met asynsuur, ammoniak, benseen, etanol, waterstof, waterstofsulfied, metaan, kurk, was ensomeer.